Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 908/11/2202	Galanta, 24.1.2012
EEČ : 2-17-5-2012

U Z N E S E N I E

Trestná vec:	obvinená XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Galanta
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: Šaľa
	rodné priezvisko: XXXXX
	trvalé bydlisko: XXXXX
Skutková veta:
že dňa 27.09.2011 v čase o 16.20 hod. v obchodnom reťazci XXXXX odcudzila 2 ks Magnum Milk CHoc, v hodnote 1,32 €, 1 ks Nutela 400 g v hodnote 2,99,- €, 1 ks Rama 400 g v hodnote 1,49,- € 1 ks Satka s aras. nap. 85 g v hodnote 0,56 €, 2 ks hreben mal. - mas. 100 g v hodnote 1,118 €, 1 ks taska s tvar.nap. 81 g. v hodnote 0,55 €, 1 ks bravčové na pap. 110 g v hodnote 1,09 €, 2 ks kofila 35 g v hodnote 0,90 €, 1 ks džem mar. 300 g v hodnote 1,59 €, 1 ks smot. sl.trv. 250 ml. v odnote 1,09 €, 0,238 kg ud. slan. s kozou vakb. v hodnote 1,92, 1 ks Fant. jog. malina v hodnote 0,49 €, 1 ks Fantas Vis 122 v hodnote 0,49 €, 1 ks Fant. zahr.zmes. 122 g v hodnote 0,49 €, 5 ks Zora Soj. rezy v hodnote 1,25 €, 1 ks bravčové na pap. 110 g v hodnote 1,09 €, 2 ks Gastany lad.tyc. 50 g v hodnote 0,72 €, 1 ks Figaro Horka v hodnote 0,89 €, 1 ks skvar.nat.crie. 100 g v hodnote 0,59 €, 1 ks Majka 100 g v hodnote 0,49 €, 2 ks Delisa XXL. mliečna v hodnote 0,76 €, 1 ks silan hawasi swecret21 v hodnote 4,39 €, teda tovar v celkovej hodnote 36,39,- € a to tým spôsobom, že z pultu odobrala uvedený tovar, ktorý si následne vkladala do tašky s označením Billa, ktorú mala prevesenú cez nákupný košík a týmto spôsobom prešla bez zaplatenia pokladničnou  zónou, kde bola zastavená strážnou službou, napriek skutočnosti, že bola za obdobný čin postihnutá rozhodnutím Obvodného úradu Galanta a síce rozhodnutím  o priestupku č. A/2011/02437, pokutou vo výške 10,- €, ktoré rozhodnutie nadobudlo právoplatnosť dňa 09.09.2011, čím poškodenej spoločnosti XXXXX spôsobila škodu vo výške 36,39 Eur. 

-	2 -

Podľa §216 odsek 2 Trestného poriadku je určená obvinenej skúšobná doba v trvaní 12 mesiacov.
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
      Uznesením povereného príslušníka Okresného riaditeľstva PZ v Galante, Obvodného oddelenia PZ XXXXX sp.zn. ORP-1399/GA-GA-2011 zo dňa 05.12.2011 bolo začaté trestné stíhanie a súčasne bolo vznesené obvinenie XXXXX za prečin krádeže podľa § 212 odsek 2 písm.f/ Trestného zákona na tom skutkovom základe, ako je to uvedené vo výrokovej časti tohto uznesenia.

     Po preskúmaní spisového materiálu som dospela k záveru, že v predmetnej veci sú splnené zákonné podmienky na rozhodnutie o podmienečnom zastavení trestného stíhania podľa § 216 Trestného poriadku, podľa ktorého je možné podmienečne zastaviť trestné stíhanie v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, ak obvinený s týmto postupom súhlasí, vyhlásil, že spáchal skutok a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená alebo s poškodeným o jej náhrade uzavrel dohodu alebo urobil iné opatrenia na jej náhradu a vzhľadom na osobu obvineného s prihliadnutím na jeho doterajší život a na okolnosti prípadu možno  takéto rozhodnutie považovať za dostačujúce.

     Obvinená je stíhaná za prečin krádeže podľa § 212 ods.2 písm.f) Trestného zákona, ktorého horná hranica trestnej sadzby sú dva roky.

     V predmetnej veci sa obvinená k spáchaniu skutku v plnom rozsahu priznala, oľutovala ho a výslovne súhlasila s tým, aby prokurátor trestné stíhanie proti nej podmienečne zastavil. Uviedla, že skutku sa dopustila len preto, lebo má finančné problémy, avšak prisľúbila, že sa už viackrát takého konania nedopustí. Škodu, ktorú svojim konaním spôsobila, si poškodený nenárokuje uhradiť, pretože všetok odcudzený tovar bol nepoškodený vrátený späť do predajne, a teda reálna materiálna škoda nebola  spoločnosti XXXXX XXXXX spôsobená.

     Obvinená XXXXX nebola doposiaľ súdom trestaná. Bola postihnutá za priestupok proti majetku dňa 09.09.2011, avšak tento priestupok bol kvalifikačným momentom pre právnu pomoc skutku zo dňa 27.09.2011 ako trestného činu krádeže podľa § 2112 ods. 2 písm.f) Trestného zákona. Pre iný priestupok prejednávaná nebola, z miesta bydliska je všeobecne hodnotená, je dlhodobo nezamestnaná, poberá opatrovateľský príspevok.

                                                          - 3 -

     Súčasne som podľa § 216 ods.2 Tr.por. stanovila obvinenej skúšobnú dobu v trvaní dvanástich (12) mesiacov, počas plynutia ktorej jej neukladám žiadne obmedzenia ani povinnosti. Skúšobná doba začne plynúť od právoplatnosti tohto uznesenia.

     Pokiaľ obvinená v priebehu skúšobnej doby povedie riadny život a splní tým podmienky uvedené v § 217 ods. 1 Trestného poriadku, prokurátor rozhodne, že sa osvedčila. Inak rozhodne,a to aj počas skúšobnej doby, že sa v trestnom stíhaní pokračuje.

     Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka